section_heading: Životopis
paragraph_text: Gimnaziju je završio u Zemunu 1952. godine, Medicinski fakultet u Beogradu 1959., dok je na Medicinskom fakultetu u Novom Sadu obranio doktorsku disertaciju 1964. Usavršavao se u Bruxellesu, Beču i Londonu. Godine 1960. izabran je za asistenta na Medicinskom fakultetu u Beogradu. U zvanje redovnog profesora Medicinskog fakulteta u Novom Sadu izabran je 1987. godine. U desetljećima znanstvenog rada terenski je istraživao nekropole u Vojvodini, na području Raše, u Beogradu, uz Đerdap, itd. U Bačkom Petrovcu i Žitištu otkrio je najstarije ostatke pračovjeka na području bivše Jugoslavije. Na području Đerdapa otkrio je ostatke kromanjonaca i utvrdio autohtonost stanovništva Balkana i šire Panonije. Uspostavio je novu metodologiju određivanja spola na ljudskim kosturnim ostacima, te pronašao niz novih elemenata u području anatomije čovjeka, antropologije, paleopatologije i komparativne anatomije. Od 2000. godine predsjednik je međunarodne komisije za utvrđivanje istine o Jasenovcu.Jovan Janjić. 2022. Rehabilitacija ndh umanjivanjem broja žrtava u jasenovcu. Institut za političke studije, Beograd p. 208.